**Alena Prokopová** (\* 1. máj 1963, Praha) je česká filmová kritička, publicistka a blogerka. Primárne sa zaoberá písaním o mainstreamovom filme, neustále sa snaží o udržanie pozície „inteligentného barbara", ktorú si sama pre seba vymyslela.

Štúdium a pracovný život
------------------------

Študovala na FAMU, na Katedre dramaturgie a scenáristiky. Svoju diplomovú prácu napísala o Stevenovi Spielbergovi. Po ukončení štúdia pracovala v oblasti filmovej kritiky, ktorej sa venuje dodnes. Pre zverejnenie svojich textov využíva rôzne platformy. Za svoje materské periodiká považuje *Film a dobu*, *Filmový přehled* a *Cinemu*. V roku 2009 si vytvorila vlastný blog s názvom Alenčin blog, navštívený viac ako 1,3 miliónkrát.

Vyštudovala kraniosakrálnu osteopatiu, je členkou Českej karniosakrálnej asociácie. Zaoberá sa „prácou s energiou krajiny" – geomantiou, tarotom a šamanizmom. Vyrába bylinné kvapky z prameňov, ktorých vodu si nazbierala v Česku, v Anglicku, Oregone či na Kréte. Čiastočne sa venovala/venuje aj výrobe šperkov s filmovou tematikou.

Pedagogicky spolupracovala alebo spolupracuje s FAMU, Katedrou filmových studií na Filozofickej fakulte Karlovej Univerzity, Metropolitnou univerzitou a Filmovou akadémiou Miroslava Ondříčka v Písku. Od roku 1995 vyberá filmy pre MFF Karlovy Vary. Ako obsahová expertka spolupracuje so Státním fondem kinematografie, je členkou poroty ceny FITESu Trilobit a grantovej komisie magistrátu mesta Prahy.

Ako dramaturgička dlhodobo spolupracuje so spoločnosťami Infinity Prague a 8Heads Productions. Je zamestnaná v TPS Aleny Müllerové v Českej televízii. Bola dramaturgom celovečerného umeleckého dokumentu *Setkání s Libuší* (2018), režírovaný Táňou Markovou.

Dielo
-----

V roku 1988 vydala svoju prvú knihu s názvom *Za zrcadlem a s čím jsem se tam setkala;* súbor poviedok, inšpirovaný rozprávkou Lewisa Carolla, *Za zrkadlom a čo tam Alica našla*. Zaoberá sa témou krehkého sveta detstva, dospievaním, láskou, osamelosťou a hľadaním seba.

V jej ďalšej knihe, *Léčba energií* (2001) sa zaoberá „energetickým liečením", uvádza alternatívne možnosti pojatia chorôb a uzdravenia sa. Zaoberá sa typmi energie v ľudskom tele a popisuje „energetické pulzné vlny".

O životopise hereckých hviezd ako Brad Pitt, Johnny Depp a mnohých iných píše vo svojej knihe *Charisma: nejpřítažlivější filmové hvězdy současnosti* (2009). Rozoberá v nej život a kariéru jedenástich mužských hercov a ich spoločnú vlastnosť, ktorá im pomohla k úspechu: charizmu. O tri roky neskôr napísala knihu *Hollywoodské top stars* (2012) s podobnou tematikou, o jedenástich známych herečkách, ako Julia Roberts, Renée Zellweger alebo Uma Thurman.

Je hlavnou autorkou knihy *Příběh filmu Kuky se vrací* (2011), ktorá sa zaoberá jednotlivými zložkami bábkového filmu scenáristu a režiséra Jana Svěráka, *Kuky sa vracia* (2010).

O významnej českej filmovej novinárke a prekladateľke Eve Zaorálovej napísala knihu s názvom *Eva Zaoralová: život s filmem* (2012).

Bibliografia
------------

* *Za zrcadlem a s čím jsem se tam setkala* (1988)
* *Léčba energií* (2001)
* *Charisma – Nejpřítažlivější filmové hvězdy současnosti* (2009)
* *Příběh filmu Kuky se vrací* (2011)
* *Eva Zaoralová – Život s filmem* (2012)
* *Hollywoodské top stars* (2012)

Referencie
----------

1. ↑  WWW.COSMOTRON.SK, IPAC: Cosmotron Slovakia, s r o-; ÚSTAV, Slovenský filmový. *Prokopová, Alena, 1963-* [online]. www.skcinema.sk, [cit. 2022-12-01]. Dostupné online.
2. 1 2  DATABAZEKNIH.CZ. *Alena Prokopová* [online]. www.databazeknih.cz, [cit. 2022-12-01]. Dostupné online.
3. ↑   *Alenčin blog* [online]. alenaprokopova.blogspot.com, [cit. 2022-12-01]. Dostupné online. (po česky)
4. ↑   *Kraniosakral-cz* [online]. www.kraniosakral.cz, 2022-07-04, [cit. 2022-12-13]. Dostupné online. (po česky)
5. ↑  ALENKA. *Alenčin blog: Filmové šperky na Vánočním bazaru Artcamu* [online]. středa 9. prosince 2015, [cit. 2022-12-13]. Dostupné online.
6. ↑   *Zboží od alenaprokop | Fler.cz* [online]. www.fler.cz, [cit. 2022-12-13]. Dostupné online.
7. 1 2   *zasloužilá bývalá členka: Prokopová Alena – Ceny české filmové kritiky* [online]. [Cit. 2022-12-01]. Dostupné online. (po česky)
8. ↑  ALENA PROKOPOVÁ, 1963-. *Za zrcadlem a s čím jsem se tam setkala* [online]. www.knihovny.cz, 1988, [cit. 2022-12-02]. Dostupné online.
9. ↑   *Knihkupectví Luxor – Největší výběr knih v Česku* [online]. Knihkupectví Luxor, [cit. 2022-12-02]. Dostupné online. (po česky)
10. ↑  DATABAZEKNIH.CZ. *Léčba energií - Alena Prokopová | Databáze knih* [online]. www.databazeknih.cz, [cit. 2022-12-02]. Dostupné online.
11. ↑  ALENA PROKOPOVÁ, 1963-. *Charisma : nejpřitažlivější filmové hvězdy současnosti* [online]. www.knihovny.cz, 2009, [cit. 2022-12-02]. Dostupné online.
12. ↑  ALENA PROKOPOVÁ, 1963-. *Hollywoodské top stars* [online]. www.knihovny.cz, 2012, [cit. 2022-12-02]. Dostupné online. Archivované 2022-12-13 z originálu.
13. ↑  ALENA PROKOPOVÁ, 1963-. *Příběh filmu Kuky se vrací : režie Jan Svěrák* [online]. www.knihovny.cz, 2011, [cit. 2022-12-02]. Dostupné online.
14. ↑   *Kuky se vrací (2010)* [online]. [Cit. 2022-12-02]. Dostupné online.
15. ↑  DATABAZEKNIH.CZ. *Eva Zaoralová - Život s filmem - Alena Prokopová | Databáze knih* [online]. www.databazeknih.cz, [cit. 2022-12-03]. Dostupné online.

Externé odkazy
--------------

* Blog Aleny Prokopovej
* Stránka Aleny Prokopovej

Autoritné údaje: * BnF: 18081154c
* ISNI: 0000 0000 5526 1196
* LCCN: no91021883
* NK ČR: kup20000000079797
* VIAF: 12711996
* WorldCat: lccn-no91021883